POSIBLES IDEAS PARA UNHA HOMILÍA CON NENOS

26 novembro 2017

COMPARTIR e non ter farame VERTE.

Tantas cousas NON COMPARTIDAS impediranme VERTE.

**1. VER: De reis e princesas.**

- Aos nenos dinvos os vosos papás: *“es o meu rei” ou “es a princesa desta casa”*. Dialogamos sobre o significado destas expresións.

-Hai moitas historias de reis, de palacios. O rei, nas películas e noutras épocas, é o que ten autoridade, o que manda, por iso ten un exército, soldados, criados, un trono de ouro, unha coroa de diamantes…

***Coñeces algún rei? Que fai? É bo e xusto?***

**2**. **XULGAR: Xesús, un rei especial ao que veremos.**

 - No evanxeo deste domingo, último do tempo ordinario, Xesús dinos: ***-"Vinde vós, herdade o reino preparado para vós. Porque tiven fame e déstesme para comer, fun forasteiro e hospedástesme, estiven espido e vestístesme, enfermo e visitástesme".***

 **QUE NOS QUERE DICIR XESÚS?**

 1. X**esús é un rei especial**

 - Vaia rei raro que é Xesús: manda, ten autoridade, pero é o máis servidor de todos, o que máis axuda aos que ninguén quere, o que máis nos perdoa, o que é o noso mellor amigo e ensínanos o camiño do Ceo.

 -O seu trono é a cruz, nela morreu dándonos todo o seu amor. O seu estilo é do bo pastor que busca ás ovellas perdidas e dá a vida por elas.

- **2. O soño de Xesús é construír o Reino de Deus**

 - -Ten o soño de que construamos un mundo onde reine a verdade, a vida, a xustiza, o amor e a paz.

3. Os que queiran vivir no seu reino teñen que ser coma Xesús.

- E como é Xesús? Misericordioso, bo con todos, creador de paz, servidor dos pobres e necesitados. Díxonos que un día virá por nós, “examinaranos do amor” que demos (S. Xoán da Cruz) e sei somos coma el levaranos ao Ceo.

4. **Se queremos ver a Xesús no ceo temos que velo aquí no pobre.**

- Xesús dinos que hai que descubrilo no que ten fame ou sede, no forasteiro, no sen teito, no espido, enfermo ou privado de liberdade... Se imos pola vida dando amor, se compartimos… veremos a Deus no ceo.

***Que é o reino de Deus? Cal é a condición para entrar?***

**3. ACTUAR: O que compartas deixarache ver a Deus.**

- Podedes facer un xesto de entregar a **cada neno unha espada** de papel. Ela representa todo o que es contrario ao amor: egoísmo, violencia, desprezo, afán de poder, querer ser máis que os demais. O que nos gardamos, o mal, afasta de Deus e non nos deixa velo. Rompemos as espadas para dicirlle a Xesús que queremos ser coma el: que na nosa vida só reine o amor e o servizo.

***Que vas facer? E en grupo?***

**PALABRA DE DEUS**

Na primeira lectura Ezequiel preséntanos a Deus como un pastor bondadoso, imaxe que Xesús recollerá para presentarse a si mesmo: “Eu son o bo pastor”. S. Paulo dinos que a Resurrección é o primeiro paso cara ao Reino de Deus, a plenitude que esperamos vivir. O evanxeo ensínanos o camiño para entrar no Reino: recoñecer o rostro de Cristo, amándoo no pobre.

**LECTURAS**

* **Ezequiel 34, 11-12. 15-17: *A vós, meu rabaño, eu vou xulgar entre ovella e ovella.***
* **Salmo 22: R/. O Señor é o meu pastor, nada me falta.**
* **1ª Corintios 15, 20-26. 28: Entregarei o reino a Deus Pai, e así Deus será todo en todos.**
* **Mateo 25, 31-46: *Sentará no trono da súa gloria e separará a uns dos outros.***

|  |
| --- |
| ***Narrador:***Naquel tempo, díxolles Xesús aos seus discípulos:**Xesús:** -«Cando veña na súa gloria o Fillo do home, e todos os anxos con el, sentarase no trono da súa gloria e serán reunidas ante el todas as nacións. El separará a uns dos outros, como un pastor separa as ovellas das cabras. E poñerá as ovellas á súa dereita e as cabras á súa esquerda. Entón dirá o rei aos da súa dereita: ***Rei:*** *- “Vinde vós, benditos do meu Pai; herdade o reino preparado para vós desde a creación do mundo. Porque tiven fame e déstesme para comer, tiven sede e déstesme de beber, fun forasteiro e hospedástesme, estiven espido e vestístesme, enfermo e visitástesme, no cárcere e viñestes verme”.***Xesús:** -Entón os xustos contestaranlle: ***Xustos:*** *- “Señor, cando te vimos con fame e alimentámoste, ou con sede e démosche de beber?; cando te vimos forasteiro e hospedámoste, ou espido e vestímoste?; cando te vimos doente ou no cárcere e fomos verte?”.* ***Rei:*** *- “En verdade vos digo que cada vez que o fixestes cun destes, os meus irmáns máis pequenos, comigo fixéstelo”.***Xesús:** -Entón dirá aos da súa esquerda: ***Rei:*** *- “Apartádevos de min, malditos, ide ao lume eterno preparado para o diaño e os seus anxos. Porque tiven fame e non me destes para comer, tiven sede e non me destes de beber, fun forasteiro e non me hospedastes, estiven espido e non me vestistes, enfermo e no cárcere e non me visitastes”.* **Xesús:** -Entón tamén estes contestarán: ***Inxustos:*** *-“Señor, cando te vimos con fame ou con sede, ou forasteiro ou espido, ou enfermo ou no cárcere, e non te asistimos?”.* **Xesús:** -El replicaralles:***Rei:*** *- “En verdade vos digo: o que non fixestes cun destes, os máis pequenos, tampouco o fixestes comigo”.* **Xesús:** -E estes irán ao castigo eterno e os xustos á vida eterna». Palabra do Señor. ***(Narrador-Xesús – Rei – Xustos – Inxustos)*** |